
ПРИЛОГ »МАЛЕ БИБЛИОТЕКЕ« 


БРОЈ Х.-ХІ. == мостАР 15-УІ- 1902. = ГОДИНА І. 


ПРИ КРАЈУ ПОЛА ГОДИНЕ. 


Још једна свеска па ће се навршити 
пола године како се » Мала Библиотека « 
почела да издаје у одређеном периодичном 
времену. Све оно што се у прогласу 
обећавало, дабогме у овако кратком 
времену, није се могло испунити, наро- 
чито се није могло у овом првом полу- 
годишту, које је читава три мјесеца имало 
да надокнади, због касног изласка прве 
свеске, зато су и учестале биле дупле 
свеске; које су донекле спречавале разно- 
врсност књижица. 

Неки се листови и данас буне и неће 
да схвате »Малу Библиотеку«. Нити је 
она У стању нити јој је задаћа да доноси 
најбоље радове наших најбољих књижев- 
ника или да тенденциозним радовима шири 


међу читаоцима задатак, ког имају да 
19 

врше многе наше установе, као Коње- 
вића »Књига за народ«, »Братство« итд. 

»Мала Ђиблиотека« је забавна серија. 
окраћих радова наших књижевника, који 
су успјели да им се радови и данас радо 
штампају по нашим белетристичним ли- 
стовима, а који су и нашој читалачкој 
публици стари и симпатични ЗНаНЦИ. 
Но видећи како се у послиједње вријеме 
почело са неке недогледне високе катедре 
да говори о радовима наших књижевника, 
како се све почело да упоређује са ра- 
довима француских академичара, како је 
све ситно и незнатно, и ако је већина 
тих књига раније штампана баш у тим 
листовима, то ни »Мала Библиотека« није 
могла избјећи многе оцјене са недостижним 
захтјевима. 

Она ће и на даље држати се 0во- 
га програма и својим претплатницима 
давати покупљене радове из старијих 
година наших листова а по могућности 
доносити и нове оригиналне а нарочито 
преведене ствари. Она је покренута са 
много скромнијим претензијама него што 
јој наше оцјене хоће да припишу. Имена. 
аутора, који су заступљени у досадањим 

свескама, гарантују и за будуће свеске. 
Од Хумористикона изићи ће још неко- 
лико свезака гдје ће бити заступљени 
Сремац, Угричић, Глишић, Абуказем и 
многи други старији и млађи. 

Администрација »Мале Библиотеке« по- 
зива своје претплатнике да плате што 
прије прво полугодиште, јер поред све 
одлуке да се »Мала Библиотека« ником 
не даје на нересију ипак није могла а 
да многима не повјерује на њихову усме- 
ну или писмену ријеч. 

Како напредак »Мале Библиотеке« за- 
виси од потпоре њених претплатника, 10 
молимо за обнову претплате досадањих а 
евентуално претплату нових абонената. 


Мала Библиотека. 


ПРЕДГОВОР 
МлЕСМАМА АвдЕ КАРАБЕГОВИЋА. 


Једнога дана донесе ми писмоноша 
омален пакет, Кад га отворих, угледах 
пред собом више табака пожутјеле хар- 
тије, а исписане познатом ми руком 


» Авде Карабеговића Хисанбегова«. Изме- 
10* 

ђу тих табака истицаше се један мали 
листић, исписан оловком. Њега првога 
узех да прочитам. 

И ево шта ми је Авдо писао: 

»Драги Светозаре, ево ти шаљем све 
своје пјесме, јер ја сам ти, брате, тешко 
оболио, па их код себе не смијем оста- 
вити, јер би, се за увијек посве изгубиле. 
Драги брате, ја ти их шаљем, па шта 
знаш ради с њима. Тражи им издавача, 
па издај ако можеш. Само те молим, 
брате, јави ми чим их примиш, да ја 
видим својим очима, да су дошле у твоје 
руке. 

Братски поздрав 

Авдо Карабеговић Хасанбегов.« 


Изненађен оваким писмом, сједох и 
одмах му одговорих. На жалост, тог одго- 
вора он добио није. Био је већ мртав. 

Вијест о смрти Авдиној растужила ме 
и потресла. Прво ради тога, што ми је 
био драг и вјеран пријатељ, а друго 
ради тога, што је он био најбољи од 
свих Муслимана, који српским језиком 
пропјеваше. Ово смијем казати без икаквог 
ограђивања, јер пјесме његове, које у 
овој збирци пружам српскоме народу, 

најбоље ће ми то потврдити. Авдо је био 
прави, истинити пјесник, пјесник срца и 
осјећаја. И ма да има много пјесама 
почетничких, необрађених, макар му се 
могло много што шта приговорити форми 
и језику, ипак ће ова збирка остати 
једна од љепших збирака пјесама, којима 
нас пошљедњих година дариваше нај- 
млађи пјесници наши. 

Но мени није намјера, да на овоме 
мјесту говорим о вриједности његових 
пјесама. То ће учинити људи и спрем- 
нији и позванији од мене (ја се бар на- 
дам, да сриски критичари неће по ста- 
ром обичају тек са неколико ријечи 
прећи преко ове књиге), а ја ћу, у 
кратко, да кажем коју о његовом животу. 

Авдо Карабеговић Хасанбегов родио 
се у Босни, у Модричу, 1878. године. 
Свршивши врло млад медресу, прешао је 
у основну школу и сва четири разреда 
свршио као један од најбољих ђака. Иза 
тога је хтио поћи у гимназију, али га 
од тога одговорише неки пријатељи, 60- 
јећи му се за онако слабо здравље. Тек 
прошле године пошао је био у сара- 
јевску препарандију, гдје је једва издр- 

жао неколико мјесеци, па се тешко бо- 
лан вратио кући, да ту и умре. А умро 
је 20. децембра прошле године у 22-ој 
години живота. Кад други истом почињу 
да живе, кад истом почињу да размахују 
крилима и полијећу, он је тада свршио. 
»Лист са горе отргнуо се млад« и сни- 
јег је засуо »нови један хумак гробни«, 
баш као што је напријед у пјесмама 
прорекао... 

Морамо напоменути, да је Авдо у жи- 
воту много пропатио. У раној младости 
изгубио је и оца и матер, а није имао 
никога, који би га срдачније пригрлио 
себи. Нејаки брат и сестра били су је- 
дини, који су га искрено волили и које 
је он волио (што се и у пјесмама види), 
али шта су му они могли помоћи? Но- 
ваца нити је имао, нити му их је когод 
хтио дати. Међу људима мало је имао 
пријатеља. Многи су га мрзили и то баш 
због тога, што се јавно називао Србином 
и што није, поред свих њихових савјета, 
хтио да се одрече тога имена. Ради тога 
мрзио је и он њих. И отуда у његовим 
пјесмама онолико горчине и мржње на 
свијет, на људе на судбину, па и на са- 

мога себе. И то му је помогло, да, прије 
времена, оде у гроб. 

Бјежећи од људи, он је прибјегао 
књигама и читао их. Читао је много, све 
што му је до руку дошло. Читао је ије- 
снике и приповједаче српске, хрватске и 
словеначке. И читајући, прохтјело се и 
њему да пропјева, и пропјевао е У 
осамнаестој години својој изишао је на 
јавност првом пјесмом штампаном у 
»Бранковом Колу« а другом у »Зори«. 
Кашње је радио готово по свима српским 
листовима, а највише у »Босанској Вили«. 
Ипак му је много пјесама остало не- 
штампаних. Њих сам ја штампао у неким 
листовима, а сад их све износим пред 
Србина читаоца, са увјерењем, да ће му 
измамити многу сузу или уздах за добрим 
Авдом. 

Мостар, 1901. 

Свет. Ћоровић. 


ПАБИРЦИ 


НАШЕ КРИТИКЕ О і СВЕСЦИ » ХУМОРИСТИКОНА«. 


Колико се наши критичари слажу у 
оцјенама на поједине радове наше беле- 

тристике, нека послуже ови пабирци из 
разних оцјена на 1 свеску »Хумористи- 
кона«. У тој су књижици заступљени: 
Бранислав Нушић, Милорад М Петровић, 
Др. Бранислав Станојевић, Чича Илија 
Станојевић, Јован Протић и Чеда Попо- 
вић. Ево неколико тих пабирака: 

ж 
»Жао нам је што одмах о првој свесци 
обновљене Мале Библиотеке, морамо рећи 
да оваку свеску није требало дати пу- 
блици. Ситуацију спасавају, донекле Ну- 

шић и Протићев дијалог »Роевв«. 

»Коло«. (св. УІ.) 

ЕЈ 
»Г. Нушић износи опет једну од сво- 
јих већних стереотипних хуморесака. 
Она има најмање локалне боје од свију 
осталих хуморесака. Утицај Марка-Твена 
јасно се опажа. Она је без духа написана«. 

Пера С. Талетов. 
»Бран. Коло« (Бр. 15.) 

ж 
>... треба истакнути, да су Нушићева: 
»Прича о томе, како сам ја хтио да ба- 
цим мало светлости у српску хисторију« 
и дра Станојевића: »Краљ Драгојло и 

његова брадавица« двије стварце напи- 
сане трајнијом тинтом«. 


»Мада« (Бр. 7.) 
»Јачи или слабији утицај Марка Твена 
на хумористички правац прелази у очито 
подражавање у г. Нушићевој ствари 
»Прича о том......« Па ипак се читалац, 
и ако не види ништа ново, разгаљује 
појединим духовитим врстама, у задо- 
вољном подсјећању на »Десет прича« 
г. Нушића, « 
Бор. П. »Нова Искра«. 
»Од њих је најбоља козерија дра. 
Бранислава Станојевића »Краљ Драгојло 
и његова брадавица« а најслабија »Пје- 
сма о славним стомацима« од Чеде По- 
повића. »Срп. Књиж. Гласник«. 
ж 
» Најбоља ствар у овој збирци је »Пје- 
сма о славним стомацима« од г. Чеде 
Поповића.. .. То је сатира каква је данас 
потребна нашем млитавом, бесциљном 
животу «. 
П: Талетов, »Бр. Коло«. 

»У овој причи, слабијој од многих г. 
Поповићевих прича прилично се осјећају 
ловачке авантуре барона Минхауза и вје- 
чито глупава простосрдачност из Твена«. 

Бор. П. » Нова Искра«. 

»да столом« од г. Милорада М. Пе- 
тровића је ванредно живо, са неколиким 
карактеристичним потезима — њемачки 
сликари зову такве потезе, који много 
значе и казују, фамилијарно ОгисКег — 
моментано распаљена жеља за оствари- 
вањем планова, али која се — то је она 
наша чувена плехана мећ — у трену, 
због неслоге, лијености, млитаве воље и 
млакога карактера, опет напушта и оставља 
за сјутра. Наравно, да се такве жеље, 
рађају само у кавани. У нас игра кавана 
најзнатнију улогу. У њој се све ствара 
и наш живот, и наша славна политика, 
и наша литература. 

П. Талетов. »Бр. Коло«. 

х 

Међу писцима овог првог свеска нов 
је само г. Милорад М. Петровић. Његово 
»да столом«, из збирке »Паланчанке«, 
далеко изостаје иза »Сељанчица«, уми- 

љатих и ведрих пјесмица. Ти натегнути и 
мршави ‘диалози у паланачкој кавани, 
сувише надимљени јевтиним дуваном и 
засићени мирисом шкембића и кисјела 
купуса, ординерни, фриволни, по мало 
отужни, са наметљивом иретензијом ша- 
љивог тона, никако не дају од себе оног 
угодног хумора, који, и у простоти иред- 
мета, неодољиво привлачи читаоца. 

Бор. П. > Нова Искра«. 


Г. др. Бранислав Станојевић хтјео ЈЕКУ 
својој хуморесци »Краљ Драгојло и ње- 
гова брадавица« да покаже свој имита- 
торски дар. И њему је то испало за 
руком. Он је једна врста литерарних ко- 
мичара, који умију имитирати туђ стил 
и туђ начин изражавања мисли, Тема 
није ни нова ни тако интересантна. Њу 
је, између осталих, употребио ит. Ну- 
шић у својим »Листићима«. Најбоље је 
погођен г. Новаковић са својим оловним 
и тешким стилом и г. Мијатовић са сво- 
јим претјерано »цвјетним« стилом. 

П. Талетов. »Бр. Коло«. 

Г. Др. Бранислав Станојевић, са та- 
лентом врло видним, покушава да копира 
манир и стил других писаца, неколицине 
представника наше хисторијске науке. 
Исто онако као што је Жил Леметр у 
својим Сопфез де Коб! покушао да изнесе 
по једну кратку божићну причу начином 
како би је написали: Пол Бурже, Пјер 
Лоти, Ги де Мопасан, Фердинанд Фабр, 
Емил Зола и Катил Мандес, — г Станоје- 
вић покушава, у својој литерарно-хисто- 
риској козерији »Краљ Драгојло и његова 
брадавица«, да изнесе начин како би о 
тој теми писали: Срећковић, Сандић, Ру- 
варац, Дучић, Мијатовић, Новаковић и 
Ковачевић. »Ко је и ко није Ђемо Бр- 
ђанин« г. Станојевић оставља и даље 
»Врачу Погађачу«, а сам има намјеру, 
да у овој својој козерији исмије како 
наши хисторици дају велики значај поје- 
диним безначајним ситницама посвећујући 
им читаве академске студије. У овоме 
покушају највише. пада у очи врло за- 
нимљиво и тачно подражавање стилу 
Сандића и Мијатовића, који се и иначе 
одликују карактеристичним маниром. 

Све би ово лијепо било и све би се 

могло допустити, као духовита козерија, 
да се у њој нарочито ружно не истиче 
немила и неоправдано подругљива тенден- 
ција према г. г. Новаковићу и Ковачевићу. 
То је свакојако неправда према њиховој 
знатној заслузи за српску књигу и науку! 

Бор. П. > Нова Искра«. 

»На Студенцу« од г. Илије Станојевића 
је једна рђаво написана ствар, која је 
требала да буде смијешна. Такве ствари г. 
Станојевић (наша српска фамилијарност 
хоће и у литератури, као у кавани, да 
га зове чичом) не умије да пише. Он их 
виртуоски усмено прича. Чим се лати 
пера оне губе свежину и ефекат. Има 
људи, који се писањем боље изражавају, 
а има их, који усменим причањем. У такве 
људе спада и г. Станојевић. Зато од њих 
не треба тражити, што не могу дати. 
Хумористичан писац тако исто може на 
позорници бити невјешт, крут, сухопаран, 
досадан, као комичар глумац што то мо- 
же бити у литератури. Само ондје, гдје 
је потребна његова глумачка индивидуал- 
“ност, може г. Станојевић имати ефекта и 
бити велик. Он са успјехом може него- 

вати усмену књижевност. Он је изредан 
усмен књижевник. 

П. Талетов. "_»Бр. Коло«. 

И у причи »На студенцу« од г. Илије 
Станојевића (не замјерите што га не 30- 
вем присним именом, у фамилијарном 
тону, Чича-Илија!) има подсјећања на 
Твенову »Заразну пјесму.« Опет оно 
идиотско понављање истих стихова; иста 
зараза њихова, која широко плавидруштво 
скучених умова. Читалац се ипак, и сам 
не зна зашто, доброћудо смјешка овим 
необичним и шијачким стицајима и про- 
пусти тек једно: којешта! 

Ствар је лака, ефемерна, орфеумска. 
Таква се карактеристика мора дати овој 
причи, баш и кад се не ступа са тешком 
збиљом логици сцена и не узима пре- 
цизнија мјера у одредби карактера њиних. 

Бор. П. »Нова Искра« 

. 

Г. Јован Протић у Роезіе исмијава 
безначајност »Споменика«, које су одавна 
у моди код наших госпођица. И као год 
што се губи поезија младости, губи се 
и значај тих споменица. 

Тема није много нова ма да је увијек 
згодан окушај за хумористу. И ономад 
сте баш прочитали, у свјежем омладин- 
ском »Покрету«, такву причу г. Нушића, 
„Споменица госпођице Савке.« 

Г. Протић, и по овој а и по ранијим 
својим приповијеткама, изгледа да нема 
особитога успјеха на томе пољу. Ведар 
несташан дух, вољан за шалу, прилично 
је неумјешан у извођењу приповијетке. 
Кад читам његове хумореске и кад јасно 
уочавам неодољиву, наметљиву жељу за 
истицањем досјетака м шаљивих елемената, 
налазим се под непосредним утиском 
извештачености, у оскудици спонтаности, 
која је оваквим радовима потребна. Из- 
гледа ми да бих се у друштву са овим 
добрим и веселим човјеком морао смијати, 
можда много смијати. Само се бојим да 
то не би било смијање више смију његовом 
но самој причи. Такво голицање у причама 
стављеним на хартију не може имати 
толике превласти. Случај г. Казбулбуца. 

Износећи ову слободну личну импре- 
сију, мени није намјера да што сметами 
даљем раду г. Протића. 

Бор. И. » Нова Искра«. 

Г. Јован Протић је написао добру 
хумореску. Он је још под утицајем Го- 
гоља и Чехова. Зато није самосталан. 
Он себе још није нашао. Ја ћу са задо- 
вољством говорити о њему, кад прочитам 
његову пошљедњу приповијетку о попо- 
вима што се свађају. 

П. Талетов. »Бр. Коло«. 


ж 


Боже, ко ли има право? 


КРОНИКА 


+ У свом 16 броју доноси »РПав Піќега- 
маеће Есһо« кратки приказ књиге Николе С. 
Петровића »ЈЕвза 1е ВіБіортарһіе (тапсајве виг 
јез, Ѕегрев её јев Стуаќев 1544 – 1900. Писац 
овог приказа, Георг Адам, говори како се у овој 
библиографији, коју је издала Српска Краљевска 
Академија, налази 1819 бројева списа и распра- 
ва по хронолошком реду ако се ијоле дотичу 
Срба или Хрвата. Овдје се налазе забиљежени 
важнији чланци по већим часописима францу- 
ског језика и разних пријевода из страних књи- 
жевности на француски. Ту се сретамо са ра- 
зним именима, као Наполеоном 1, Госпођом де 
Стаел, Мицкијевићем, Миклошићем, Метернихом, 
Гервиниусом, Бунчлием, Молткеом. Ово се оп- 
ширно дјело осврће и на суседне народе српске, 
нарочито на Бугаре и Турке. Ово је дјело извр- 
сно упуство за сваког који се интересује за по- 

менуте народе, њихову политичну, културну и 
књижевну историју, географију, етонологију и 
филологију. Затим ово дјело ориентује што 
исцрпније о пјелокупној француској књижевности 
О источном питању. 


ВЕ »Знаменити Срби ХІХ вијека«. Изишла је 
девета свеска овога знаменитога дјела са сликама, 
што га, уз велике трошкове, издаје српска штампа- 
рија у Загребу. У овој су свесци слике: Узун 
Мирко Апостоловић, Арсеније Лома, Димитрије 
Фрушић, Катарина Ивановићева, владика Платон 
Атанацковић и Стеван Книћанин. Уз то иде та- 
бак биографија, од којих су многе кратке и по- 
вршне, не само у овом табаку, него у читавом 
дјелу. још двије свеске, па ће изаћи лијепе ко- 
рице, које ће се раздавати бесплатнс претплат- 
ницима. Свака свеска стаје 3 круне. 


4- Коста Мандровић из Беча (13. Кеівпег- 
вітааве 41.) јавља српскоме свијету да почиње 
штампати друго умножено издање » Илустроване 
историје српскога народа«. Дјело ће имати 140 
слика и једну бојадисану карту балканског по- 
луастрва. Излазиће у свескама, сваке треће не- 
дјеље по једна свеска, а биће их свега 16. Свака 
свеска биће велика два табака, а цијена је сва- 
кој 50 потура. Претплатити се може на све 
дјело, или најмање на 4 свеске (2 круне). Ко 
хоће да растура ове свеске, нека се јави писцу 
у Беч. Прва свеска излази о Видову лне. 


+ Биоградско >Коло« доноси у 11 својој 
свесци ову биљешку: »У мостарском »Српском 
Вјеснику« (бр. 19) почео је да излази, у подли- 
стку, чланак »Наши мостарски књижевници«, од 

Јове Адамовића, сарадника загребачког »Србо- 
брана«. — У том чланку, г. Адамовић доста 
љутито устаје противу књижевнога рада г. г. 
Ћоровића, Шантића и Дучића. И ако нисмо не- 
пријатељи оштре, па ако хоћете и најоштрије 
критике, само када је она објективна, ипак не 
можемо а да не осудимо онакво, ничим оправда- 
но и нетактично, писање г. Адамовића о поме- 
нутим књижевницима, особито о Ћоровићу. Нама 
је најжалије што је г. Адамовић ту неоправдано 
уплео Биоград, али о томе, као и колико је 
оправдано мишљење г. Адамовића, о Ћоровиће- 
вом књижевном раду, проговорићемо када г. 
Адамовић заврши свој започети чланак. Сада 
пак нисмо могли, а да га не прибиљежимо и 
искрено не пожалимо«. 

4 У Биограду је одржан скуп, 8 маја, 
оснивача друштва српских књижевника и умјет- 
ника. На томе скупу претресена су правила и 
остварено удружење, коме је изабран и управни 
одбор. У њему су: Симо Матавуљ, предсједник; 
Бранислав Ђ. Нушић, подпресједник; Милорад Ј. 
Митровић, тајник; а чланови Стеван Мокрањац 
и Риста Вукановић, 

+ »Етнографски зборник«, књига Ш. Срп- 
ске народне пјесме и игре с мелодијама из Левча. 
Из народа прикупио Тодор М. Бушетић, музички 
приредио Стеван Ст. Мокрањац. Цијена 2 дин. 
Издање Српске Краљевске Академије. 

+ Издањем Матице Српске, у Новом Саду, 
штампане су »Четири приповетке« сељака С. Т. 
Семјанова, с руског превео Ник. Николајевић. 
Чини: »Књига за народ, што издаје Матица из 
задужбине Петра Коњевића«, свеску 100. 

4 Др. Каменко Суботић, библиотекар Ве- 
лике Школе, јавља да ће за кратко вријеме 
изаћи из штампе прва књига његовог дјела »П0- 
литичка историја буне« (1848—1849). Књизи ће 
бити цијена 1.50 динара у лијепом платненом 
повезу. 

+ Као 5. број »Књига Матице Српскех, 
штампан је »Живот дра Јована Суботића« (авто- 
биографија). Други дио: Пролеће. 

+ Г. С. Јовановић, учитењ у Глибовцу, јавља 
да је дао у штампу књигу »Војвода Станоје Гла- 
ваш«, у којој ће изнијети биографију овог по- 
знатог нашег јунака из првог устанка. Како су 
26 прош. мјесеца пренете и кости Главашеве из 
старог гроба у гробницу, гдје ће му се и биљег- 
споменик поставити, то ће ова књига важити 
као споменик. Цијена ће бити 0.60 дин. 


+ Паја Р. Радосављевић срп. нар. учитељ 
у Мостару и вой. рћу. раед. позива на прет- 
плату књиге »Отац Песталоције«. За претплат- 
нике је цијена 80 новчића. Половицу претплате 
шаље се одмах а половица кад дјело буде го- 
тово. Претплату ваља слати писцу. 

62—64 бр. >Хагодије М№оуіпу« имају у при- 
јеводу свог подлиска хумореску јована Протића 
> Моји јади«. Ова је хумореска и на мађарски пре- 
ведена, 

; + Шапчанинову причу »Отац Зарије«, што 
је доносимо у овој свесци »Мале Библиотеке« 
доноси Рвеі №арі$ у мађарском пријеволу. 

_ + Ових дана изашла је Др. Н. Ћорића епо- 
пеја о боју на Косовом пољу: »Косово, |. књига. 
У овој је књизи дванасст пјесама, а пјесник је 

а“ 

дошао до момента кад Иван Косанчић уходи 
турску војску. Књига је елегантне израде, има 
229 страна, и поговор. Цијена је 3.50 дин. 

+ Као што смо извјештени: старији чла- 
нови Српског Народног Позоришта у Новом 
Саду кренуће за вријеме својих ферија на Це- 
тиње гдје ће дати и неколико представа прили- 
ком свадбе кнеза Мирка. Ако би им се осигурао 
материјални успјех, дали би успут по три пред- 
ставе у Сарајеву и у Мостару. 

+ М, 6. Мајов доноси у једном чланку у 
> М]айовії« своје импресије приликом пошљедњег 
читања »Приповедака« Лазе К. Лазаревића. 

+ У »Остдајче Рундшау« што излази у 
Бечу доноси Карл Хруби у 122 броју чланак 
»Нешто о критици и модерној књижевности и 
о њиховом утјецају на народну културу«. Он 
устаје нарочито против дневне либералне жур- 
налистике која је највише крива због опадања 
модерне приповједачке књижевности. Он се буни 
против данашње »Чивутско-римско- француске 
културе«. 

+ На овогодишњем скупу њемачког > Шек- 
спировог Друштва (23 апр.) држао је професор 
Шик из Минхена свечано предавање »О постанку 
хамлста«. 

4 Исто је друштво расписало двије награ- 
де, 600 марака за »Герик као представљач Шек- 
спиров и његов значај по њемачку глумачку 
умјетност«, а 800 марака за најбоље дјело »Шек- 
спирово значење лијепе књижевности његовог 
доба«. 

+ Јављају из Рима, да је умрли сенатор 
Сенсалес завјештао, да се већи дио његовог има- 

ња употреби за стварање фонда, из ког би се 
сваке треће године дала награда од 100.000 
круна оном књижевном или научном дјелу, које 
буде најбоље. 

+ У Прагу је штампана и друга свеска 
»Српске библиотеке«, коју издаје А. Екерт, а 
руководе је госпођа и господин Др. Вацлав Хо- 
ворка. У овој другој свесци налази се » Шваби- 
ца« (буађка“, приповијетка дра Лазе К. Лаза- 
ревића, у пријеводу Јана Худеца. Преводилац 
је написао и лијепу, кратку, карактеристику Лазе 
К. Лазаревића, чија је слика донета. — Трећа 
свеска »Српске библиотеке« донијеће припови- 
јетке Јанка Веселиновића »Живот на селу«. 

- У 11. бр. Чешког »Женског Свијета«, ор- 
гана чешког женског друштва, почела је изла- 
зити приповијетка Јанка М. Веселиновића, »Чини«, 
у пријеводу г-ђе Зорке Ховоркове. Пријевод је 
врло лијеп и вјеран. 

- Адолф Черни, уредник »Слов. Прегледа« 
(81оуапаку Ргећјед) и неуморни радник на сло- 
венској узајамности, поздравља у своме часопису 
појаву Београдскога словенскога клуба овим ри- 
јечима: »С радошћу објављујемо оснивање сло- 
венскога клуба у Београду. После Прага и Кра- 
кова долази дакле на ред српски Београд — и 
лаје нов израз живота, цветања, словенске ми- 
Сли. Др. Иван Шајковић поздравио је клуб зна- 
чајним чланком у »Српском Књижевном Гласни- 
ку«, у којем врло карактеристичним цртама пред- 
Ставља поницај и развитак словенске идеје у три 
основне форме: литерарна узајамност Коларова, 
пољско месијанство (Мицкијевић) и руско сла- 


вјанофилство (Кирјејевски). О словенскоме клубу 
% 

вели, да је Србима потребнији него ма коме 
другом словенском народу. > Нигде се тако мало, 
тако несистематски није водило рачуна о општим 
словенским питањима, о словенском животу, о 
словенској узајамности — као у нас. Ми више 
знамо о француским декадентима но о пророку 
„Достојевском... Али није потребно ићи тако да- 
леко: Ми не познајемо нашу суседну браћу Бу- 
гаре и Хрвате! Није то песимистичко гледиште, 
то је факт«... »Словенски клуб, ако само српски 
свет схвати његов значај и озбиљно га потпо- 
могне, донеће нам огромну корист већ самим 
тим, што ће нам помоћи, да добро упознамо 
културну словенску браћу, од које се најбоље 
можемо научити методама културнога рада, чија 
је важност неоспорна. Ми с дубоким уверењем 
тврдимо, да нам данас боље поуке може дати 
на пример чешки народ, но ма који други на- 
род европски...« Буде ли будући »Словенски 
клуб« тако реално гледао на своју задаћу у срп- 
ском народу, као г. Шајковић у својем чланку, 
заиста ће постати значајан носилац идеје, којој 


ће ваљда припасти двадесети век — кад девет- 
наести није био довољан за њено остварење«. 
>Бр. К,« 


+ »Баксуз, Џенабет, Тежак грех, Погрешила, 
Златни куршуми«, приповијетке Благ. Нед. Кеч- 
кића. У Биограду 1902. Цијена 70 пара или 
потура. 

4 »Бесједе митрополита Митрофана«. Це- 
тиње књажевско-црногорска државна штампарија 
1902. Књига има 29 штампаних табака на фи- 
ној хартији. У књизи има 25 црквених пропови- 
једи; 15 о освећењу пркава; 5. надгробних слова; 

4 посланице и 13 пригодних бесједа. Цијена је 
књизи 3 круне. 


+ У Јагићеву Архиву св. 23. изнио је Рус 
М. Сперанскій особине једног босанског еванђе- 
ља, које је писано у 14. вијеку а на пергаменту. 
Ово еванђеље било је својина професора П. 
Срећковића. Сад се чува у библиотеци у Био- 
граду. Еванђеље је малога формата, а има 184 
листа. Писано је унциалним писмом. 


4- Изишла је брошира »Студент и поли- 
тика«, говор Р. М. Ј. поводом истоимене теме 
проф. Вилхелма Ферстера. Читано 24 нов. 1901. 
у српском академском друштву »Зори« у Бечу. 
Чист приход намијењен је »Друштву за потпо- 
магање сиромашних Срба ђака на великим шко- 
лама у Бечу«. Сремски Карловци, Српска Мана- 
стирска штампарија 1902. Цијена 40 потура, 
50 пара дин. 


+ Изишла су ова предавања: 1. Друштво 
за сузбијање алкохолних пића, 1. јавно предавање, 
Алкохол и уживање од дра. М. Миљковића, у 
Биограду 1902, цијена 10 п. д. 2. Друштво за 
сузбијање алкохолних пића, 11. јавно предавање, 
како је Ћерки-раде оставио пиће, од Лазе Ко- 
марчића, у Биограду 1902. цијена 10 п. д. 3. Ути- 
цај алкохола на дјецу, јавно предавање дра. Ми- 
лоша Ђ. Поповића љекара, у Биограду 1902., 
цијена 10 п. д. 


+ Слободан Јовановић, Енглески Парламен- 
таризам. Биоград 1902. Цијена 0.50 дин. — 
Ево садржаја: 1. Енглески Парламентаризам: 1. 
Странке, 2. Влада и краљ. 3. Влада и јавно 
мнијење. П. Џон. Морли. 

4 »Анегдоти и различите мудре изреке« 
(свеска 2.) сакупио каноник декан Иван Стојано- 
вић. Издање и наклада Српске Дубровачке Штам- 
парије А. Пасарића, у Дубровнику 1902, цијена 
30 пара. 

+ Гласовити сликар Влахо Буковац, довршио 
је овијех дана »Свети Гроб«, велику слику у 
више комада, која ће бити смјештена при обре- 
дима Велике Недјеље у матици цркви св. Николе 
у Цавтату. Ово своје најновије дјело г. Влахо 
Буковац великодушно је поклонио реченој цркви. 
Ова је слика скроз умјетничка и изворна радња, 
а истиче се над осталијем истога сижеа. 

_ Живот и догађаји Давида Коперфилда 
млабега. Написао Чарс Дикенс, превео с енгле- 
ског Драгомир М. Јанковић. Књига друга. Био- 
град, државна штампарија, 1902. Ово је 17 свеска 
Забавника Српске Књижевне Задруге. 


ЧИТУЉА. 

+ 4 јуна (по н. к.) преминуо је у Загребу 
даровити сликар Никола Машић. Покојник је 
био познат у ширим умјетничким круговима а 
неке његове слике изишле су у репродукцијама 
и по нашим листовима и календарима. 

+ У Паризу умр'о је 1 маја Хамјег де 
Мотівріп у својој 78 години. Неки његови ро- 
мани преведени су и на српски језик, Он је на- 
писао више од 100 романа, који су се у своје 
вријеме ради сензацианалног им садржаја врло 
много читали 


ИВДАЊЕ И ШТАМПА ИЗДАВАЧКЕ КЊИЖАРНИЦЕ И ШТАМПАРСКО- 
УМЈЕТНИЧКОГ ЗАНОДА ПАХЕРА И КИСИЋА У МОСТАРУ. 


